**DĖL ROKIŠKIO RAJONO SAVIVALDYBĖS TURTO IŠNUOMAVIMO BE KONKURSO**

2021 m. birželio 25 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsniu, Rokiškio rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo tvarkos aprašu, patvirtintu Rokiškio rajono savivaldybės tarybos 2021 m. balandžio 30 d. sprendimu Nr. TS-113 „Dėl Rokiškio rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo tvarkos aprašo patvirtinimo“, atsižvelgdama į Rokiškio tautodailininkų asociacijos 2021 m. birželio 10 d. ir 2021 m. birželio 16 d. prašymus, Rokiškio rajono savivaldybės taryba nusprendžia:

1. Leisti išnuomoti be konkurso Rokiškio tautodailininkų asociacijai, kodas 305148924, buveinės adresas: Žeimių k. 1, Kamajų sen., Rokiškio r. sav., 10 metų Rokiškio rajono savivaldybei (toliau – Savivaldybė) nuosavybės teise priklausantį:
	1. nekilnojamą turtą: 1134,73 kv. m patalpas, esančias pastate – mokykloje, žymėjimas plane 1C2p (išskyrus patalpas pažymėtas: ¼ 1-5, 1-6, 1-8, 1-9, 1-12, ¼ 1-15, P1, P2, ½ P-6, P-7, P-8, P-9, P-10, P-11, P-12), unikalus Nr. 7388-0003-9017, esančias Kaštonų g. 13, Salose, Kamajų sen., Rokiškio r. sav., bendras pastato plotas – 1584,32 kv. m, (pastatas yra nekilnojamojo kultūros paveldo objekto vertybė – Salų dvaro sodybos rūmai, unikalus kultūros vertybės kodas – 1012, ir priklauso Salų dvaro sodybos kompleksui, unikalus kodas – 575);
	2. kartu su 1.1 papunktyje minimu nekilnojamu turtu išnuomoti trumpalaikį turtą pagal sąrašą (priedas).
2. Nustatyti:

2.1. šio sprendimo 1 punkte nurodyto turto naudojimo paskirtį – tenkinti etninės kultūros, meno kūrėjų ir kultūros darbuotojų poreikius per kultūros ir meno plėtros, kultūrinės edukacijos ar kultūros paveldo apsaugos veiklą, tenkinti gyvenamosios vietovės bendruomenės viešuosius poreikius.

2.2. šio sprendimo 1.1 papunktyje nurodyto turto nuomos kainą – 0,60 Eur per mėnesį už 1 kv. m;

2.3. šio sprendimo 1.2 papunktyje nurodyto turto nuomos kainą – 84,24 Eur per mėnesį.

1. Pritarti Savivaldybės turto, išdėstyto šio sprendimo 1 punkte, Savivaldybės ilgalaikio materialiojo turto nuomos sutarties projektui (pridedama).
2. Įgalioti Savivaldybės administracijos direktorių, jo nesant – Savivaldybės administracijos direktoriaus pavaduotoją, pasirašyti Savivaldybės ilgalaikio materialiojo turto nuomos sutartį ir Savivaldybės ilgalaikio materialiojo turto perdavimo ir priėmimo aktą.
3. Skelbti sprendimą savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

Kristina Tūskienė

Rokiškio rajono savivaldybės tarybai

**SPRENDIMO PROJEKTO „DĖL ROKIŠKIO RAJONO SAVIVALDYBĖS TURTO IŠNUOMAVIMO BE KONKURSO“ AIŠKINAMASIS RAŠTAS**

2021 m. birželio 14 d.

Rokiškis

**Parengto sprendimo projekto tikslai ir uždaviniai.**

Leisti išnuomoti be konkurso 10 metų Rokiškio rajono savivaldybei (toliau – Savivaldybė) nuosavybės teise priklausančias patalpas, esančias Kaštonų g. 13, Salose, Kamajų sen., Rokiškio r. sav., kartu su trumpalaikiu turtu.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymo 16 straipsnio 2 dalies 26 punktas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (toliau – Įstatymas) 15 straipsnis, Rokiškio rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo tvarkos aprašas, patvirtintas Rokiškio rajono savivaldybės tarybos 2021 m. balandžio 30 d. sprendimu Nr. TS-113 „Dėl Rokiškio rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo tvarkos aprašo patvirtinimo“ (toliau – Nuomos tvarkos aprašas).

**Sprendimo projekto esmė.**

Savivaldybės tarybos patvirtintame Nuomos tvarkos apraše numatyta, kad Savivaldybės nekilnojamasis turtas gali būti išnuomojamas be konkurso pelno nesiekiantiems subjektams, kurių pagrindinis veiklos tikslas atitinka bent vieną iš Nuomos tvarkos aprašo 9.2.5 punkto papunktyje nustatytų tikslų.

2021 m. birželio 10 d. Rokiškio tautodailininkų asociacija (toliau – Asociacija) kreipėsi su prašymu išnuomoti likusias patalpas mokykloje (Salų dvare), esančias Kaštonų g. 13, Salose, Kamajų sen., Rokiškio r. sav., kartu su trumpalaikiu turtu. Jų tikslas – išnuomotą turtą panaudoti: tenkinti etninės kultūros, meno kūrėjų ir kultūros darbuotojų poreikius per kultūros ir meno plėtros, kultūrinės edukacijos ar kultūros paveldo apsaugos veiklą, tenkinti gyvenamosios vietovės bendruomenės viešuosius poreikius.

Taip pat Asociacija nori sukurti vientisą erdvę, kurioje atvykstantys žmonės bus taip pat supažindinami su įvairiomis veiklomis, Salų dvaro ir Rokiškio krašto istorija ir žymiais žmonėmis.

Asociacija pasiūlė už nekilnojamojo turto 1 kv. m kainą – 0,60 Eur per mėnesį ir 84,24 Eur per mėnesį – už trumpalaikį turtą, ši suma yra tinkama remiantis Nuompinigių už savivaldybės ilgalaikio ir trumpalaikio materialiojo turto nuomos skaičiavimo taisyklėmis.

Sutikus leisti išnuomoti turtą, bus gaunamos papildomos lėšos į Savivaldybės biudžetą bei bus užtikrintas efektyvus savivaldybei nuosavybės teise priklausančio turto panaudojimas.

Taip pat yra teikiama Savivaldybės turto nuomos sutartis Savivaldybės tarybai pritarti.

**Galimos pasekmės, priėmus siūlomą tarybos sprendimo projektą:**

**teigiamos** – gaunamos papildomos lėšos į Savivaldybės biudžetą, užtikrintas efektyvus turto panaudojimas;

**neigiamos** – nebus.

**Kokia sprendimo nauda Rokiškio rajono gyventojams.**

Sukuriama patraukli aplinka Rokiškio gyventojams, kurioje galės sužinoti ne tik apie Rokiškio rajono istoriją bet ir užsiimti kitomis veiklomis.

**Finansavimo šaltiniai ir lėšų poreikis**.

Sprendimui įgyvendinti biudžeto lėšos nereikalingos.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

|  |  |
| --- | --- |
| Turto valdymo ir ūkio skyriaus vedėjos pavaduotoja | Kristina Tūskienė |